Oihana Irastorza Gonzalez

Oihana Irastorza Gonzalez (Oiartzun, 1980ko apirilaren 4a) musikaria eta herri ekintzailea. Oiartzungo zinegotzia 2023tik.

 Biografia 
Ergoien auzoko Lezoti baserrian jaio zen Oihana, Mertxe Gonzalez eta Jose Mari Irastorzak sortutako familian. Lau seme-alaba izan zituzten, hiru neska eta mutila. Oihana senideetan hirugarrena da.  

Baserria izan zen bere txikitako inguru naturala. Ikastera Haurtzaro ikastolara joaten zen arren, jolas-eremua eta lagunartea baserriaren bueltan sortuz hazi zen, dantza eta kantua bere guztizkoak izanda. Zortzi urte zituela hasi zen Haurtzaro dantza taldean Euskal dantzak ikasten eta segidan Hondarribian Maltzeta aita-alabarekin ikasi zituen panderoa eta soinu txikia jotzen eta koplak kantatzen. Panderoa eta trikitixak bere bizitza markatu zuten. Garai horretan emanaldi asko egin zituen Mamen Maltzetaren arrimuan. Bere ikasketetan garai emankorra izan zen, jendeaurrean aritzeak asko erakutsi baizion. 

BUPeko azken promozioko ikaslea izan zen Oiartzunen eta Orereta ikastolan bukatu zituen bere oinarrizko ikasketak. Deustuko Unibertsitatean lortu zuen Enpresen administrazio eta zuzendaritzako lizentziatura 2023 urtean, Mexikoko Monterrey hirian dagoen TEC Unibertsitatean 6 hilabetez Erasmus programan jardun eta gero.

23 urterekin hasi zen lanean eta 14 urtez eraikuntza eta etxebizitza sustapen alorreko enpresa batean aritu ondoren, Oiartzungo Haurtzaro ikastolako administrazio departamentuko idazkaria da 2017tik.https://haurtzaroikastola.eus/app/uploads/2021/11/Txinpart-68.pd (8.orr). 

Herri ekintzailea da, herriko ekimen askotan parte hartzen duelarik, batez ere bere soinu eta panderoa tarteko. Nexgraf grafitigileak 2021ean egindako muraleko pertsonaia da, Juanito Arozena txistulariarekin batera.  

2023/06/17tik Oiartzungo udaleko zinegotzia da, ogasun saileko ardura beregain hartuta.https://www.oiartzun.eus/fitxategiak/erab_2/1689832488-CV%20Oihana%20Irastorza%20Gonzalez.pdfthumb|275x275px|Oihana Irastorza eta Edurne Iturbe. Helduen II. Euskal Herriko Trikiti Txapelketa. Markina-Xemein. 2019thumb|275x275px|Nexgraf grafitia. Oihana Irastorza Juanito Arozenarekin batera. 2021

 Musika ibilbidea 

 Ikasketak 
1988-1992 Pandero ikasketak Maltzeta aita-alabekin, Hondarribian.

1992-1998 Soinu txiki ikasketak Maltzeta aita-alabekin, Hondarribian

 Irakasle lanetan 
1998-2000 Ezpeletan trikitixa eta panderoa.

2005 Udako pandero ikastaroa Oiartzungo Herri Musika txokoan.

 Emanaldiak 
Hamar urterekin jendaurrean jotzen hasi zen, geroztik hamaika kontzertu eta emanaldi eskainiz, plazaz plaza, ezkontzaz ezkontza eta erromeriaz erromeri. Aipagarrienak:

 EITBk antolatuta, Azpeitiko trikitixa jaialdian hainbat urtetan.https://trikitixa.eus/wp-content/uploads/2011/3/2011ko-martxoa.-40.-zenbakia.pdf 
 2011an Azpeitiko Trikitiaz blai jaialdian Edurne Iturberekin. 
 Edurne Iturbe eta Oihana Irastorza Trikitilariak 2011an Zumarragan, Santa Isabel erromerian. 
 2014ko Getxoko Nazioarteko Trikitixa jaialdian Edurne Itirberekin. 
 2016 Arriondoan Lesakan Edurne Iturberekin.  
 2018ko Oñatiko X. trikiti jaialdian Edurne Iturbe, Xabier Etxaniz eta Ainara Saizarekin. 
 Donostiako Euskal Jaietan.
 Euskal Herriko herri desberdinetan erromeri emanaldiak.
 Euskal Herritik kanpo: Lugo, Cantonigrós-ko nazioarteko jaialdian.
 (Katalunia), Karaez (Bretainia), Brusela, etab.
 2008-2012. Bide batez trikiti taldearen pandero jole eta ahotsa izan zen, Eneko Etxabe lagun zuela. 

 Txapelketak 

 1997 / 1999 Euskal Herriko Trikitilari gazteen txapelketan finalista Zeanurin.
 1998 EITB Trikiti Lehiaketa: 3. postua, Patxi Aiorgarekin.
 1999 EITB Trikiti Lehiaketa: Txapelduna, Edurne Iturberekin. 
 2000 EITB Trikiti Lehiaketa: Txapelduna, Edurne Iturberekin. 
 2019 Euskal Herriko II. Trikitixa txapelketa: Hirugarren 3. Postua, Edurne Iturberekin. 

 Epaimahaikide 
Hainbat ediziotan: Donostia, Gasteiz, Hernani, Lesaka, Etxarri-Aranatz, Orendain...

 Grabazioak 

 2001 Juanito Maltzeta: Negarrez abesten dut. Elkarlanean.
 2001 Askoren artean: Aisterrazu da plaza II. EITB. 
 2002 Juan Mari Beltran: Arditurri. Elkarlanean. 
 2004 Askoren artean: Urretxuko ahotsak diskoa. 
 2009 Askoren artean: BIZI! Goizerriko Hitza. 
 2010 Askoren artean: Geure Kolkotik, Pieza berriak. Euskal Herriko Trikitixa Elkartea. 

 Kolaborazioak 

 Juan Mari Beltranekin hainbat emanaldi: besteak beste, Arditurri lana aurkezten (Euskal Herrian eta Lugon). 

 Juan Antonio Urbeltzek sortutako Pas de Basque dantza ikuskizunetan, Argia dantza taldearekin (hogeita hamar emanalditik gora, Euskal Herrian). 
 Legazpiko Sustraiak dantza taldearekin (Cantonigrós).
 Erreferentziak 

 Kanpo estekak 

 Zana zalako. Oiartzun irratia

Kategoria:Oiartzuarrak
Kategoria:Trikitilariak
Kategoria:Emakume trikitilariak
Kategoria:Euskal Herriko emakume musikariak
Kategoria:Emakume musikagileak
Kategoria:Gipuzkoako musikagileak